CELEX: 62021CB0609
Language: hu
Date: 2022-03-25 00:00:00
Title: C-609/21. sz. ügy: A Bíróság (nyolcadik tanács) 2022. március 25-i végzése – (a Spetsializiran nakazatelen sad [Bulgária] előzetes döntéshozatal iránti kérelme) – IP, DD, ZI, SS és HYA elleni büntetőeljárás (Előzetes döntéshozatal – A Bíróság eljárási szabályzatának 99. cikke – Az EUSZ 4. cikk (3) bekezdése – EUMSZ 267. cikk – Az Európai Unió Alapjogi Chartája – A 47. cikk második bekezdése – A Bíróság eljárási szabályzatának 94. cikke – Az előzetes döntéshozatal iránti kérelem tartalma – A nemzeti büntetőbíróságot az ügyben folytatott eljárásból az ügy ténybeli és jogi hátterére vonatkozóan az előzetes döntéshozatal iránti kérelemben adott állásfoglalás miatt az érdemben meghozandó határozat hatályon kívül helyezésének terhe mellett kizáró nemzeti szabály – EUMSZ 18. cikk – A Charta 21. cikkének (2) bekezdése – Az Európai Unió Bírósága alapokmányának 23. cikke – A nemzeti bíróság azon kötelezettsége, hogy az előzetes döntéshozatal iránti kérelmek Bíróság elé terjesztéséről a saját tagállamát tájékoztassa)

2022.5.16.   
            
            
               HU
            
            
               Az Európai Unió Hivatalos Lapja
            
            
               C 198/13
            
         
      A Bíróság (nyolcadik tanács) 2022. március 25-i végzése – (a Spetsializiran nakazatelen sad [Bulgária] előzetes döntéshozatal iránti kérelme) – IP, DD, ZI, SS és HYA elleni büntetőeljárás
      (C-609/21. sz. ügy) (1)
      
      (Előzetes döntéshozatal - A Bíróság eljárási szabályzatának 99. cikke - Az EUSZ 4. cikk (3) bekezdése - EUMSZ 267. cikk - Az Európai Unió Alapjogi Chartája - A 47. cikk második bekezdése - A Bíróság eljárási szabályzatának 94. cikke - Az előzetes döntéshozatal iránti kérelem tartalma - A nemzeti büntetőbíróságot az ügyben folytatott eljárásból az ügy ténybeli és jogi hátterére vonatkozóan az előzetes döntéshozatal iránti kérelemben adott állásfoglalás miatt az érdemben meghozandó határozat hatályon kívül helyezésének terhe mellett kizáró nemzeti szabály - EUMSZ 18. cikk - A Charta 21. cikkének (2) bekezdése - Az Európai Unió Bírósága alapokmányának 23. cikke - A nemzeti bíróság azon kötelezettsége, hogy az előzetes döntéshozatal iránti kérelmek Bíróság elé terjesztéséről a saját tagállamát tájékoztassa)
      (2022/C 198/19)
      Az eljárás nyelve: bolgár
      
         A kérdést előterjesztő bíróság
      
      Spetsializiran nakazatelen sad
      
         Az alap-büntetőeljárás résztvevői
      
      IP, DD, ZI, SS, HYA
      
         Rendelkező rész
      
      
                  1)
               
               
                  Az EUMSZ 267. cikket, illetve a Bíróság eljárási szabályzata 94. cikke első bekezdésének a) pontját az EUSZ 4. cikk (3) bekezdésével és az Európai Unió Alapjogi Chartája 47. cikkének második bekezdésével összefüggésben úgy kell értelmezni, hogy azokkal ellentétes az olyan nemzeti szabály, amely a büntetőbírságot arra kötelezi, hogy amennyiben a Bíróság elé terjesztett előzetes döntéshozatal iránti kérelem keretében állást foglal a tényállással kapcsolatban, az érdemben meghozandó határozat hatályon kívül helyezésének terhe mellett zárja ki magát az ügyben folytatott eljárásból. Az ilyen szabály alkalmazását e bíróságnak, valamint e szabály alkalmazására hivatott bármely más szervnek mellőznie kell.
               
            
                  2)
               
               
                  Az EUMSZ 18. cikket, az Európai Unió Alapjogi Chartája 21. cikkének (2) bekezdését és az Európai Unió Bíróság alapokmányának 23. cikkét úgy kell értelmezni, hogy azokkal ellentétes az olyan tagállami szabályozás, amely arra kötelezi a Bíróság elé előzetes döntéshozatal iránti kérelmet terjesztő bíróságot, hogy e kérelem másolatát megküldje az e tagállam Bíróság előtti képviseletéért felelős hatóságnak.
               
            
         (1)  A benyújtás napja: 2021.9.28.